  Юлия Ильмурзина Удмуртиысь выпускникъёс физикая огъя кун экзаменын 100 балл люканы ӧз быгатэ. Экзаменлэн йылпумъянъёсыз шараямын кун аттестацилэн элькунъя сайтаз. Физикаен ЕГЭ 20-тӥ инвожое ортчиз. Отчы 1 сюрс 998 пиналъёс пыриськизы, со пӧлысь 1 сюрс 929 — туала выпускникъёс. Та тодметъя ӧжытсэ 36 балл люканы кулэ вал. Со ик нуналэ, 20-тӥ инвожое, химиен экзаменэз сётӥзы 738 пиналъёс. Со пӧлын туала выпускникъёс — 663 адями. 100 балл люканы быгатӥзы ньыль выпускникъёс. Та тодметъя ӧжытсэ озьы ик 36 балл люкано вал. Физикаез но, химиез но быръем выпускникъёс кыкетӥ экзамензэс гожтӥзы одӥгаз ватсаса сётэм нуналэ. Озьыен, та тодметъёсъя вань йылпумъянъёс ӧвӧл на. Тодэ вайытом, экзаменъёсты сётыны висъям валтӥсь дыр 30-тӥ инвожое йылпумъяськиз. Тегъёс: Дышетон егитъёс Удмуртия экзамен школаос  